# data[].attributes.body
จ.เลย เป็นจังหวัดที่หลายคนไม่ควรพลาด ตั้งอยู่ที่ภาคตะวันออกเฉียงเหนือของประเทศไทย มีภูมิประเทศที่สวยงาม ที่ดิฉันอยากไปก็เพราะว่ามีที่ท่องเที่ยวมากมายเหมาะสำหรับการท่องเที่ยวพักผ่อนในฤดูหนาว ชมทะเลหมอกบนยอดเขาสวยๆ และเป็นจังหวัดที่ไม่ไกลจากอุดรมากนัก เดินทางสะดวก

# data[].attributes.headline
จังหวัดกระบี่

# data[].attributes.subject
จังหวัดกระบี่

# data[].attributes.body
ถ้าถามว่าทะเลที่ไหนสวยที่สุด ดิฉันตอบอย่างมั่นใจเลยว่า เป็นทะเลที่จ.กระบี่ นอกจากจะเงียบสงบแล้ว ยังสะอาดอีกด้วย เป็นอีกหนึ่งจังหวัดที่เหมาะสำหรับการพักผ่อนในฤดูร้อน อีกทั้งอาหารทะเลยังสดและสะอาดอีกด้วย จึงเป็นจังหวัดที่อยากไปเที่ยวอีกจังหวัดเลยค่ะ

# data[].attributes.headline
จังหวัดกาญจนบุรี

# data[].attributes.subject
จังหวัดกาญจนบุรี

# data[].attributes.body
จังหวัดกาญจนบุรีเป็นอีกจังหวัดหนึ่งที่ดิฉันอยากไปเที่ยวสักครั้ง เป็นจังหวัดที่มีวัฒนธรรมที่รับมาจากอารยธรรมมอญ บางพื้นที่ก็ใช้ชีวิตวิถีชาวมอญ เช่น การแต่งกาย อาหาร เป็นต้น จึงอยากลองไปเที่ยวแล้วแต่งตัวเหมือนชาวมอญ กินอาหารที่แตกต่างจากที่เคยกินในแต่ละวันและอยากไปเรียนรู้วิถีชีวิตของคนที่นั่นด้วยค่ะ ที่สำคัญอยากไปเที่ยวสถานที่ท่องเที่ยวต่างๆของจ.กาญจนบุรีค่ะ

# data[].attributes.attachment_link.readable_text
กระบี่ เป็น จังหวัดหนึ่งในภาคใต้ของ ประเทศไทย เป็นเมืองท่องเที่ยวที่มีชื่อเสียงแห่งหนึ่งของภาคใต้ มีแหล่งท่องเที่ยวหลายแห่ง เช่น หาดทรายขาว น้ำทะเลใส ปะการัง ถ้ำ และหมู่เกาะน้อยใหญ่กว่า 100 เกาะ และเป็นที่ตั้งของ เรือนรับรองที่ประทับแหลมหางนาค

อักษรย่อ : กบ

คำขวัญประจำจังหวัด : แหล่งถ่านหิน ถิ่นหอยเก่า เขาตระหง่าน ธารสวย รวยเกาะ เพาะปลูกปาล์ม งามหาดทราย ใต้ทะเลสวยสด มรกตอันดามัน*

ตราประจำจังหวัด : รูปกระบี่ไขว้ เบื้องหลังมีภูเขาและทะเล กระบี่ไขว้ หมายถึง อาวุธโบราณซึ่งมีผู้ค้นพบในท้องที่จังหวัด จำนวน 2 เล่ม ภูเขา หมายถึง เขาพนมเบญจาซึ่งเป็นภูเขาสูงสุดของกระบี่ ซับซ้อนกันถึง 5 ยอด จึงเรียกว่า พนมเบญจา มีเมฆปกคลุมตลอดเวลา และกั้นเขตแดนกับจังหวัดอื่น ส่วนทะเล หมายถึง อาณาเขตอีกด้านหนึ่งของกระบี่ซึ่งติดกับฝั่งทะเลอันดามันหรือมหาสมุทรอินเดีย

ดอกไม้ประจำจังหวัด : ดอกทุ้งฟ้า

สัตว์น้ำประจำจังหวัด : หอยชักตีนหรือหอยสังข์ตีนเดียว (Laevistrombus canarium)

เป็นจังหวัดที่ตั้งอยู่ริมฝั่ง ทะเลอันดามัน อยู่ห่างจากกรุงเทพฯ 814 กิโลเมตร ตามทางหลวงแผ่นดินหมายเลข 4 ( ถนนเพชรเกษม) มีเนื้อที่ 4,708 ตารางกิโลเมตร ประกอบด้วยภูเขา ที่ดอน ที่ราบ หมู่เกาะน้อยใหญ่ กว่า 154 เกาะ อุดมไปด้วยป่าชายเลน ตัวเมืองกระบี่มีแม่น้ำ ยาวประมาณ 5 กิโลเมตร ไหลผ่านลงสู่ทะเลอันดามัน ที่ตำบลปากน้ำ นอกจากนี้ยังมีคลองปกาสัย คลองกระบี่ใหญ่ และคลองกระบี่น้อย มีต้นกำเนิดจากยอดเขาที่สูงที่สุดในจังหวัดกระบี่ คือ เขาพนมเบญจา

สภาพภูมิประเทศโดยทั่วไปของจังหวัดกระบี่ ทางตอนเหนือประกอบด้วยเทือกเขายาวทอดตัวไปในแนวเหนือใต้ สลับกับสภาพพื้นที่แบบลูกคลื่นลอนลาด และลอนชัน มีที่ราบชายฝั่งทะเลด้านตะวันตก บริเวณทางใต้ มีสภาพภูมิอากาศเป็นภูเขากระจัดกระจาย สลับกับพื้นที่แบบลูกคลื่น ส่วนบริเวณทางตอนใต้สุดและตะวันตกเฉียงใต้ มีสภาพพื้นที่เป็นแบบลูกคลื่นลอนลาดจนถึงค่อนข้างเรียบ และมีภูเขาสูงๆต่ำๆ สลับกันไป บริเวณด้านตะวันตกมีลักษณะ เป็นชายฝั่งติดกับทะเลอันดามันยาวประมาณ 160 กิโลเมตร. ประกอบด้วยหมู่เกาะน้อยใหญ่ประมาณ 130 เกาะ แต่เป็นเกาะที่มีประชากรอาศัยอยู่ประมาณ 13 เกาะ เกาะที่สำคัญได้แก่ เกาะลันตา เป็นที่ตั้งของอำเภอเกาะลันตา และเกาะพีพี ซึ่งอยู่ในเขตอำเภอเมือง เป็นสถานที่ท่องเที่ยวที่สวยงามติดอันดับของโลก บริเวณตัวเมืองมีแม่น้ำกระบี่ ยาวประมาณ 5 กิโลเมตร. ไหลผ่านลงสู่ทะเลอันดามัน ที่ ตำบลปากน้ำ นอกจากนี้ยังมีคลองปกาสัย คลองกระบี่ใหญ่ และคลองกระบี่น้อย ซึ่งมี่ต้นกำเนิดมาจากเทือกเขาพนมเบญจา เทือกเขาที่สูงที่สุดในจังหวัดกระบี่

จังหวัดกระบี่ มี ภูมิอากาศแบบมรสุมเขตร้อน ซึ่งได้รับอิทธิพลจากลมมรสุมตะวันตกเฉียงใต้ และลมมรสุมตะวันออกเฉียงเหนือ ทำให้มีฝนตกชุกตลอดปี และมีเพียง 2 ฤดู คือ - ฤดูร้อน มี 4 เดือน เริ่มตั้งแต่เดือนพฤศจิกายน ไปจนถึงเดือนพฤษภาคม - ฤดูฝน มี 8 เดือน เริ่มตั้งแต่เดือนมิถุนายน ไปจนถึงเดือนตุลาคม

จากหลักฐานทางโบราณคดี สันนิษฐานได้ว่าบริเวณเมืองกระบี่เคยเป็นแหล่งชุมชนโบราณที่เก่าแก่มากแห่งหนึ่งในประเทศไทย ตั้งแต่สมัยก่อนประวัติศาสตร์และต่อเนื่องมาจนถึงสมัยประวัติศาสตร์ นอกจากนี้ยังมีข้อสันนิษฐานเกี่ยวกับชื่อเมืองกระบี่ว่า อาจมาจากความหมายที่แปลว่าดาบ เนื่องจากมีตำนานเล่าสืบต่อกันมาเกี่ยวกับการขุดพบมีดดาบโบราณก่อนที่จะสร้างเมือง

1. หลวงเทพเสนา

2. พระยาอิศราธิชัย

3. พระพนธิพยุหสงคราม(กลิ่น ณ นคร)

4. พระบริรักษ์ภูธร

5. พระเทพ (กระต่าย ณ นคร)

6. นายกลับ ณ นคร (ผู้รั้ง)

7. พระยาอุตรกิจวิจารณ์

8. พระพนธิพยุหสงคราม (พลอย ณ นคร)

9. พระยาอิศราธิชัย (หมี ณ ถลาง)

10. พระระนองบุรีศรีสมุทรเขต (คลองอยู่โหย ณ ระนอง) 1 มี.ค. 2468 - 16 พ.ค. 2473

11. พระทวีธุระประศาสตร์ (จอน พรหมบุตร) 17 พ.ค. 2473 - 18 มิ.ย. 2476

12. พระบรรหารวรพจน์ (บุญนาค คตเดชะ) 19 มิ.ย. 2476 - 30 พ.ย. 2478

13. ขุนไมตรีประชารักษ์ (ไมตรี พิจิตรนรการ) 20 ธ.ค. 2478 - 2 พ.ย. 2484

14. นายออม ธีญะระ 1 มิ.ย. 2484 - 11 ก.ค. 2485

15. นายวิจารณ์ วิจารณ์นิกรกิจ 9 ก.ย. 2485 - 24 ก.ค. 2487

16. นายสมบูรณ์ จันทร์ประทับ 2 มี.ค. 2487 - 1 ก.ค. 2489

17. นายจันทร์ สมบูรณ์กุล 7 ต.ค. 2489 - 6 ธ.ค. 2490

18. นายวิเวก จันทโรจวงศ์ 6 ธ.ค. 2490 - 10 มิ.ย. 2497

19. นายเฉลิม ยูปานนท์ 15 มิ.ย. 2497 - 18 พค. 2498

20. นายอ้วน สุรกุล 2 ก.ย. 2498 - 20 พ.ค. 2501

21. นายประจักษ์ วัชรปาณ 20 พ.ค. 2501 - 1 ก.ค. 2503

22. นายเคลื่อน จิตรสำเริง 2 ก.ค. 2503 - 27 ต.ค. 2506

23. นายพุก ฤกษ์เกษม 28 ต.ค. 2506 - 30 ก.ย. 2511

24. นายเหรียญ สร้อยสนธิ์ 2 ต.ค. 2511 - 30 ก.ย. 2513

25. นายเฉลิม สุวรรณเนตร 1 ต.ค. 2513 - 30 ก.ย. 2515

26. นายวัชระ สิงคิวิบูลย์ 2 ต.ค. 2515 - 5 ต.ค. 2516

27. นายฉลอง กัลยาณมิตร 8 ต.ค. 2516 - 3 ต.ค. 2518

28. นายกระจ่าง คีรินทรนนท์ 9 ต.ค. 2518 - 30 ก.ย. 2520

29. นายเจริญจิตต์ ณ สงขลา 1 ต.ค. 2520 - 30 ก.ย. 2521

30. นายดิเรก ดิเรกวัฒนะ 1 ต.ค. 2521 - 21 ก.ย. 2522

31. นายเชิด ดิฐานนท์ 1 ต.ค. 2522 - 30 ก.ย. 2523

32. เรือตรีสุกรี รักษ์ศรีทอง 1 ต.ค. 2523 - 30 เม.ย. 2526

33. นายบุญช่วย หุตะชาต 1 พ.ค. 2526 - 30 ก.ย. 2529

34. นายมังกร กองสุวรรณ 1 ต.ค. 2529 - 30 ก.ย. 2531

35. นายกนก ยะสารวรรณ 1 ต.ค. 2531 - 30 ก.ย. 2533

36. พันตรีประโยชน์ สุดจินดา 1 ต.ค. 2533 - 30 ก.ย. 2535

37. นายวีระ รอดเรือง 1 ต.ค. 2535 - 30 ก.ย. 2537

38. นายศิระ ชวนะวิรัช 1 ต.ค. 2537 - 30 ก.ย. 2538

39. นายสถิตย์ แสงศรี 1 ต.ค. 2538 - 30 เม.ย. 2540

40. นายสมบูรณ์ สุขสำราญ 1 พ.ค. 2540 - 11 ม.ค. 2541

41. นายศิระ ชวนะวิรัช 12 ม.ค. 2541 - 30 กย. 2544

42. นายสมาน กลิ่นเกษร 1 ต.ค. 2544 - 30 ก.ย. 2546

43. นายอำนวย สงวนนาม 1 ต.ค. 2546 - 30 ก.ย. 2547

44. นายอานนท์ พรหมนารท 1 ต.ค. 2547 - 30 ก.ย. 2548

45. นายสนธิ เตชานันท์ 1 ต.ค. 2548 - 12 พ.ย. 2549

46. นายศิวะ ศิริเสาวลักษณ์ 13 พ.ย. 2549 - 30 ก.ย. 2552

47. นายประสิทธิ์ โอสถานนท์ 1 ต.ค. 2552 - 30 ก.ย. 2557

48. นายทรงพล สวาสดิ์ธรรม 1 ต.ค. 2557 - 30 ก.ย. 2558

49. นายพินิจ บุญเลิศ 1 ต.ค. 2558 - 30 ก.ย. 2560

50. พันตำรวจโท หม่อมหลวงกิติบดี ประวิตร 1 ต.ค. 2560 - ปัจจุบัน

1.โดยรถยนต์ส่วนตัว - จากกรุงเทพฯ ใช้ทางหลวงหมายเลข 4 ผ่านจังหวัดเพชรบุรี-ประจวบคีรีขันธ์-ชุมพร-ระนอง-พังงา-กระบี่ ระยะทาง 946 กิโลเมตร - จากกรุงเทพฯ ใช้ทางหลวงหมายเลข 4 ถึงจังหวัดชุมพร จากชุมพรใช้ ทางหลวงหมายเลข 41 ผ่านอำเภอ หลังสวน อำเภอ ไชยา จังหวัดสุราษฎร์ธานี เข้า อำเภอบ้านนาเดิมใช้ทางหลวงหมายเลข 44 ถึงอำเภออ่าวลึก แล้ววกเข้า ทางหลวงหมายเลข 4 อีกครั้งหนึ่ง ถึงจังหวัดกระบี่ ระยะทาง 783 กิโลเมตร -จากภูเก็ตการเดินทางโดยรถยนต์จากภูเก็ต ใช้ทางหลวงแผ่นดินหมายเลข 402 และหมายเลข 4 ระยะทาง 176 กิโลเมตร

สามารถไปได้ 3 เส้นทาง คือ

เส้นทางที่ 1 จากกรุงเทพฯ ใช้เส้นทางหลวงหมายเลข 4 (ถ.เพชรเกษม) ผ่าน จ.เพชรบุรี จ.ประจวบคีรีขันธ์ จ.ชุมพร จ.ระนอง จ.พังงา จนถึง จ.กระบี่ ระยะทาง 946 กิโลเมตร

เส้นทางที่ 2 จากกรุงเทพฯ ใช้เส้นทางหลวงหมายเลข 4 (ถ.เพชรเกษม) ถึง จ.ชุมพร แล้วต่อด้วยเส้นทางหลวงหมายเลข 41 ผ่าน อ.หลังสวน จ.ชุมพร เข้าสู่ อ.ไชยา อ.เวียงสระ จ.สุราษฏร์ธานี จากนั้นใช้เส้นทางหลวงหมายเลข 4035 ถึง อ.อ่าวลึก แล้ววกเข้าสู่ทางหลวงหมายเลข 4 อีกครั้ง เข้าสู่ จ.กระบี่ ระยะทาง 814 กิโลเมตร

เส้นทางที่3 จากจังหวัดภูเก็ต ใช้เส้นทางหลวงหมายเลข 402 ต่อด้วยทางหลวงหมายเลข 4 ผ่าน ต.โคกกลอย อ.ตะกั่วทุ่ง อ.ทับปุด จ.พังงา เข้าสู่ อ.อ่าวลึก จ.กระบี่ ระยะทาง 185 กิโลเมตร

2.รถโดยสารประจำทาง มีรถโดยสารปรับอากาศของบริษัท ขนส่ง จำกัด และของเอกชน บริษัท ลิกไนท์ ทัวร์ สายกรุงเทพฯ-กระบี่ ออกจากสถานีขนส่งสายใต้ ถนนบรมราชชนนี ทุกวัน วันละหลายเที่ยว ใช้เวลาเดินทางประมาณ 11-12 ชั่วโมง

3.เส้นทางรถไฟ

จาก สถานีรถไฟกรุงเทพ(หัวลำโพง) ลงได้ 3 สถานี คือ

1. สถานีรถไฟพุนพิน จ. สุราษฎร์ธานี แล้วเดินทางต่อโดยรถยนต์โดยสาร ไปยัง จ.กระบี่ ระยะทางประมาณ 160 กิโลเมตร

2. ชุมทางทุ่งสง จ. นครศรีธรรมราช แล้วเดินทางต่อโดยรถยนต์โดยสาร ไปยัง จ.กระบี่ ระยะทางประมาณ 150 กิโลเมตร

3. สถานีรถไฟตรัง จ. ตรัง แล้วเดินทางต่อโดยรถยนต์โดยสาร ไปยัง จ.กระบี่ ระยะทางประมาณ 138 กิโลเมตร

4.โดยเครื่องบิน

ปัจจุบันมีสายการบินภายในประเทศ คือ การบินไทย แอร์เอเชีย บางกอกแอร์เวย์ ไทยแอร์เอเชีย นกแอร์ ไทยไลอ้อนแอร์ ไทยเวียดเจ็ท ไทยสไมล์

# data[].attributes.attachment_link.title
จังหวัดกระบี่

# data[].attributes.attachment_link.description
กระบี่ เป็น จังหวัดหนึ่งในภาคใต้ของ ประเทศไทย เป็นเมืองท่องเที่ยวที่มีชื่อเสียงแห่งหนึ่งของภาคใต้ มีแหล่งท่องเที่ยวหลายแห่ง เช่น หาดทรายขาว น้ำทะเลใส ปะการัง ถ้ำ และหมู่เกาะน้อยใหญ่กว่า 100 เกาะ และเป็นที่ตั้งของ เรือนรับรองที่ประทับแหลมหางนาค อักษรย่อ : กบ คำขวัญประจำจังหวัด : แหล่งถ่านหิน ถิ่นหอยเก่า เขาตระหง่าน ธารสวย รวยเกาะ เพาะปลูกปาล์ม งามหาดทราย ใต้ทะเลสวยสด มรกตอันดามัน* ตราประจำจังหวัด : รูปกระบี่ไขว้ เบื้องหลังมีภูเขาและทะเล กระบี่ไขว้ หมายถึง อาวุธโบราณซึ่งมีผู้ค้นพบในท้องที่จังหวัด จำนวน 2 เล่ม ภูเขา หมายถึง เขาพนมเบญจาซึ่งเป็นภูเขาสูงสุดของกระบี่ ซับซ้อนกันถึง 5 ยอด จึงเรียกว่า พนมเบญจา มีเมฆปกคลุมตลอดเวลา และกั้นเขตแดนกับจังหวัดอื่น

# data[].attributes.attachment_link.title
4 เกาะกระบี่ เที่ยวทะเลแหวก ช่วงไหน วันไหนสวย

# data[].attributes.attachment_link.title
12 ที่เที่ยวกาญจนบุรีที่ควรไปเยือน

# data[].attributes.attachment_link.readable_text
กาญจนบุรี จังหวัดที่อยู่ไม่ไกลกรุงเทพฯ มากนัก ถ้าอยากพัก ชาร์ตพลังกาย พักใจ ที่นี่ถือเป็นอีกหนึ่งจุดหมายของนักท่องเที่ยวเลยล่ะ เป็นเมืองที่มีทั้งประวัติศาสตร์มายาวนาน อีกทั้งธรรมชาติสุด Unseen อีกหลายที่ Travel.mthai เลยขอรวบรวมสถานที่ท่องเที่ยวเด็ดๆ ถ้ามากาญจนบุรี ต้องห้ามพลาดมาฝากกัน! 24 ที่เที่ยวกาญจนบุรี ไปกี่ทีก็ไม่เบื่อ

จัดเต็ม! 24 ที่เที่ยวกาญจนบุรี ไปกี่ทีก็ไม่เบื่อ

1. แวะทักทาย ต้นจามจุรียักษ์

จุดท่องเที่ยวที่น่าสนใจและไม่ไกลจากตัวเมืองกาญจนบุรีมากนัก ต้นจามจุรียักษ์ ที่ยังคงยืนหยัดมานานกว่าร้อยปี ต้นจามจุรีนี้ บ้างก็เรียกก้ามปู บ้างก็เรียนก้ามกุ้ง บางคนก็เรียกสำสา เรียกตุ๊ดตู่มั่ง แต่ก็หมายถึงเจ้าต้นเนี้ยล่ะ ต้นจามจุรีต้นนี้สูง 20 เมตร ขนาดลำต้นของจามจุรียักษ์นั้น 10 คน โอบเห็นจะได้ แต่กิ่งก้านใบที่แผ่สาขา กระจายวงกว้าง ตั้งพุ่มเขียวขจีให้ร่มเงานั้น คิดว่ามากกว่า 100 คนโอบ พื้นที่กว่าหนึ่งไร่เศษ นั่งอยู่ใต้ต้นจามจุรี ดูสิ ตัวเล็กไปถนัดตา

ตั้งอยู่ที่ : ตำบลเกาะสำโรง อำเภอเมืองกาญจนบุรี

วิธีเดินทางไป ต้นจามจุรียักษ์:

2. ช่องเขาขาด ร่องรอยประวัติศาสตร์ และธรรมชาติที่แสนสงบ

ขอบคุณรูปภาพจาก theTripPacker

"ช่องเขาขาด" หรือ "ช่องไฟนรก" แต่เดิมเคยเป็นพื้นที่ที่เหตุการณ์อันน่าสะพรึงกลัว ปัจจุบันที่แห่งนี้กลายเป็นพิพิธภัณฑสถานแห่งความทรงจำ เป็นแหล่งรวบรวมข้อมูลภาพถ่าย ข้าวของเครื่องใช้ระหว่างการสร้างทางรถไฟสมัยสงครามโลกครั้งที่ 2 และเป็นเส้นทางเดินศึกษาธรรมชาติ โดยรัฐบาลออสเตรเลีย ได้จัดตั้งพิพิธภัณฑ์ขึ้นได้อย่างเป็นระเบียบสวยงาม ตั้งอยู่บริเวณ กม. 64-65 บนทางหลวง 323 สายกาญจนบุรี-ไทรโยค-ทองผาภูมิ
อ่านข้อมูลเพิ่มเติม : วิธีไปช่องเขาขาด: ณ ช่องเขาขาด ร่องรอยประวัติศาสตร์ และธรรมชาติที่แสนสงบ
3. น้ำตกเอราวัณ สวรรค์ชั้น 7

ขอบคุณรูปภาพจาก journey gallery (http://www.facebook.com/journeygallery)

อ่านข้อมูลเพิ่มเติม : วิธีไปน้ำตกเอราวัณ: เที่ยวน้ำตกเอราวัณ สวรรค์ชั้น 7 จ.กาญจนบุรี
มาชมความงามของ น้ำตกเอราวัณ สวรรค์ชั้น 7 ณ อุทยานแห่งชาติเอราวัณกันค่ะ น้ำตกที่ถือได้ว่าสวยงามติดอันดับต้นๆ ของเมืองไทย สภาพทางธรณีวิทยาของพื้นที่แถบฝั่งตะวันตกของบ้านเราส่วนใหญ่เป็นภูเขาหินปูนเกือบตลอดทั้งแนว ทำให้น้ำตกที่อยู่ในแถทบนี้ จะมีสีสันเป็นสีเขียวมรกตสวยงามมากๆ ตั้งแต่น้ำตก เอราวัณ น้ำตกไทรโยคน้อย ไทรโยคใหญ่ เรื่อยไปจนถึงทีลอซูและทีลอเร

4. สังขละบุรี มนต์เสน่ห์ที่คุณต้องหลงรัก
อ่านข้อมูลเพิ่มเติม
สังขละบุรี อำเภอหนึ่งในจังหวัดกาญจนบุรี เป็นดินแดนแห่งมนต์เสน่ห์ ที่ใครต่างเข้ามาก็เป็นอันต้องหลงรัก ด้วยวิถีชีวิตชาวมอญแบบเรียบง่าย ผู้คนเป็นมิตร อากาศดี ใกล้ชิดธรรมชาติ พร้อมสถานที่ท่องเที่ยวอันน่าอัศจรรย์มากมาย

เช่น มีแม่น้ำซองกาเรีย เป็นศูนย์รวมความมีชีวิตชีวา, พิธีตักบาตรมอญ ประเพณีเก่าแก่ของชาวบ้าน, สะพานมอญ หรือ สะพานอุตตมานุสรณ์ เป็นสะพานไม้ข้ามแม่น้ำซองกาเรียไปยังหมู่บ้านมอญ ถือเป็นสะพานไม้ที่ยาวที่สุดในประเทศไทย และเป็นอันดับสองของโลกรองจากสะพานไม้อูเบ็งในพม่าและเป็นสัญลักษณ์ของอำเภอสังขละบุรี เป็นสะพานแห่งศรัทธา ที่เกิดจากการร่วมแรงร่วมใจของชุมชนที่อาศัยอยู่ในสังขละบุรี

5. เที่ยว "เมืองบาดาล" ที่สังขละบุรี
อ่านข้อมูลเพิ่มเติม : เที่ยว "เมืองบาดาล" ที่สังขละบุรี
เมืองบาดาล หรือ วัดวังก์วิเวการามหลังเก่า หรือ วัดหลวงพ่ออุตตมะ โผล่พ้นน้ำที่กาญจน์หลังจมอยู่ใต้เขื่อนมานาน 27 ปี อีกหนึ่งสถานที่ท่องเที่ยวที่มีชื่อเสียงของตำบลหนองลู อำเภอสังขละบุรี จังหวัดกาญจนบุรี
อ่านข้อมูลเพิ่มเติม
อุโบสถหลังเก่าที่จมอยู่ใต้น้ำ ซึ่งยามใดที่น้ำได้ลดระดับลง เมืองบาดาลทั้งเมืองก็จะเผยความงดงามของโบราณสถาน ให้ปรากฏแก่สายตาของผู้มา เยือนเสมอๆ หากนักท่องเที่ยวท่านใดที่ยังไม่มีโอกาสมาเยือนเมืองบาดาล แนะนำว่าช่วงเวลาที่ดีที่สุด ซึ่งจะเห็นเมืองบาดาลได้คือ ระหว่างเดือนมีนาคมถึงเมษายนที่น้ำในเขื่อนลดลง ต่ำสุด

6. โดดน้ำ ล่องแพ

ไปเที่ยวกาญจนบุรี นอกจากจะได้มาซึมซับบรรยากาศดีๆ และธรรมชาติที่สมบูรณ์แล้วนัน หนึ่งกิจกรรมที่เราต้องทำก็คือการโดดน้ำ ล่องแพ เป็นสิ่งที่ขาดไปไม่ได้เลย ซึ่งตอนนี้ก็มีที่พักลอยแพให้ได้เลือกกันหลากหลาย และแต่ละที่ก็จะมีกิจกรรมให้เราได้ทำกันอย่างสนุกสนานอีกด้วยเราจึงขอยกตัวอย่างมาให้ได้ดูกันค่ะ

7. "ปิล็อก" หมู่บ้านอีต่อง เมืองขุมทองแห่งธรรมชาติ
อ่านริวิวเพิ่มเติม :
"ปิล็อก" ตำนานแห่งเหมืองอันรุ่งโรจน์ ณ เทือกเขาตะนาวศรี ตั้งอยู่ในตำบลปิล็อก อำเภอทองผาภูมิ จังหวัดกาญจนบุรี หลังจากกิจการเหมืองแร่ไม่สู้ดีนัก ทีนี่จึงได้พัฒนาปรับเปลี่ยนมาเป้นแหล่งท่องเที่ยว พัฒนากันเป็น รีสอร์ท แบบท้องถิ่น ซึ่งดังที่สุดก็น่าจะเป็น "เหมืองสมศักดิ์" ดูแลโดยป้าเกล็น หญิงต่างชาติซึ่งกลายเป็นตำนานและสัญลักษณ์ดึงดูดนักท่องเที่ยวให้มาสัมผัสปิล็อก ที่หัวกระไดไม่เคยแห้ง

หมู่บ้านอีต่อง เมืองชายแดนสองสัญชาติ ไทย-พม่า เป็นชื่อที่จับพัดจับผลูมาจาก ณัตเอ่งต่อง ที่มีความหมายว่า ภูเขาแห่งเทพเจ้า ใครจะมาเที่ยวหมู่บ้านอีต่อง ไม่ควรคาดหวังอะไรไปมากกว่า บรรยากาศแห่งการพักผ่อน เพราะที่นี่คือที่ที่เงียบสงบ อากาศเย็นสบาย และวิวทิวทัศน์ดีเป็นเยี่ยม

มีเส้นทางเดินชมวิถีชีวิต และมีเส้นทางให้เดินไปชมวิวยังชายแดน ห่างจากหมู่บ้านไป ไม่ถึง 2 กิโล ก็จะได้ชมวิวมุมสูงทิวทัศน์ธรรมชาติ ขุนเขาของฝั่งไทย และฝั่งพม่า นั่งรับลม ชมบรรยากาศ เรื่อยๆ เอื่อยๆ ได้จนพระอาทิตย์ลับขอบฟ้า เพราะอากาศที่นี่เย็นสบายดี รอบกายมีแต่ขุมทรัพย์ธรรมชาติ แมกไม้ สายธาร
อ่านข้อมูล-การเดินทาง เพิ่มเติม : ถ้ำเสาหินลำคลองงู เสาหินสูงที่สุดในโลก จ.กาญจนบุรี
8. ถ้ำเสาหินลำคลองงู เสาหินสูงที่สุดในโลก

ขอบคุณภาพจาก www.barcroftindia.com

ถ้ำเสาหินลำคลองงู เป็นถ้ำหนึ่งในหลายถ้ำของ อุทยานแห่งชาติลำคลองงู ที่มีลำห้วยลำคลองงูไหลผ่านบริเวณกลางถ้ำ เป็นห้องโถงขนาดใหญ่มาก และภายในห้องโถงนั้นมีเสาหินตั้งตระหง่านอยู่กลางถ้ำ ได้ชื่อว่าเป็น เสาหินธรรมชาติที่สูงที่สุดในโลก วัดจากพื้นถึงยอดได้ 62.5 เมตร ซึ่งสูงกว่าเสาหินที่สูงเป็นอันดับสองของโลกที่อยู่ในประเทศจีนถึงเกือบสองเท่า

วิธีไป อุทยานแห่งชาติลำคลองงู:

9. พจญภัย ณ เขาสันหนอกวัว

ขอบคุณภาพจาก www.kanchanaburi.com

เขาสันหนอกวัว เป็นยอดเขาที่สูงที่สุดในจังหวัดกาญจนบุรี มีระดับความสูงที่ 1,767 เมตร จากระดับน้ำทะเลปานกลาง ตั้งอยู่ทางเหนือของที่ทำการอุทยานแห่งชาติเขาแหลม อำเภอสังขละบุรี ในแนวเทือกเขาเขียว ที่เป็นป่าฝั่งตะวันตกของพื้นที่อุทยานฯ มีส่วนที่ติดต่อกับพื้นที่ป่าในเขตทุ่งใหญ่นเรศวร จึงมีความเป็นธรรมชาติค่อนข้างสมบูรณ์ สภาพป่ามีต้นไม้ขึ้นหนาแน่น และยังคงมีสัตว์ป่าอาศัยอยู่ คำว่าสันหนอกวัว มาจากลักษณะของยอดเขาที่นูนออกมา รูปร่างคล้ายกับส่วนที่เป็นสันนูนบนหลังของวัว ที่เรียกว่าโหนก หรือหนอก

เขาเขียว สันหนอกวัว เปิดให้นักท่องเที่ยวได้เดินป่าขึ้นไปสัมผัสธรรมชาติ และชมทัศนียภาพจากบนยอดเขา การเดินทางขึ้นเขานั้นจะต้องติดต่อเจ้าหน้าที่อุทยานฯ เพื่อนำทางไปยังจุดที่สามารถตั้งแคมป์ได้
อ่านรีวิวเพิ่มเติม : เขาช้างเผือก สุดยอดทางเลือกของนักผจญภัย
อ่านข้อมูลเพิ่มเติม : เขาสันหนอกวัว ความท้าทาย ที่นักผจญภัยต้องลอง

10. เขาช้างเผือก

ขอบคุณรูปภาพจาก tiewpakklang.com

"เขาช้างเผือก" ตั้งอยู่ในเขตอุทยานแห่งชาติทองผาภูมิ จ.กาญจนบุรี ในการขึ้นไป จะจำกัดจำนวนวันละไม่เกิน 60 คน และต้องจองล่วงหน้า 7 วัน พร้อมส่งชื่อ-สกุล เลขที่บัตรประชาชน และที่อยู่ให้ทางอุทยานฯ โดยจะใช้เวลาเดินเท้าประมาณ 6 ชั่วโมง เป็นระยะทาง 8 กิโลเมตรพร้อมกางเต้นท์ค้างคืนบนยอดเขา 1 คืน ซึ่งทางอุทยานฯ จะจัดเจ้าหน้าที่นำทาง และจ้างลูกหาบช่วยขนสัมภาระให้ ใน 1 ปี จะเปิดให้คนเข้าไปท่องเที่ยวเพียงไม่กี่เดือนเท่านั้น เพื่อรักษาสมดุลของธรรมชาติ

11. ป้อมปี่ อุทยานแห่งชาติเขาแหลม อ.ทองผาภูมิ

ขอบคุณภาพจาก ภาพจากคุณ Tanist Jitsinchayakul

จุดชมวิวป้อมปี่ เป็นสถานที่ชมวิวในเขต อุทยานแห่งชาติเขาแหลมที่หลายๆ คนพูดถึงว่าเป็นจุดที่มีวิวทิวทัศน์สวยงาม โรแมนติก และเป็นจุดชมพระอาทิตย์ตกที่สวยงามที่สุดแห่งหนึ่งทางภาคตะวันตก เหมาะแก่การพักผ่อนแบบไม่ลำบากมาก มีบรรยากาศโดยรอบเงียบสงบ มองเห็นท้องน้ำของอ่างเก็บน้ำใน เขื่อนวชิราลงกรณ์ ทิวทัศน์ภูเขาอยู่ไกลสายตาออกไป หน้าหนาวได้เห็นไอหมอกละเลียดตามผิวน้ำ จนหลายคนคิดไปว่ากำลังนอนอยู่ที่ปางอุ๋งจังหวัดแม่ฮ่องสอน เลยทีเดียว
อ่านข้อมูลเพิ่มเติม : วิธีไปเมืองมัลลิกา: แต่งชุดไทย ห่มสไบ เดินเล่นย้อนยุคที่ "เมืองมัลลิกา ร.ศ. 124" ที่เที่ยวแห่งใหม่ เมืองกาญฯ
การเดินทาง : จากตัวเมืองกาญจนบุรี วิ่งบนถนนแสงชูโตที่เป็นถนนสายหลัก ถึงสี่แยกแก่งเสี้ยน เลี้ยวซ้ายไปตามป้ายอำเภอไทรโยค - ทองผาภูมิ (ทางหลวงหมายเลข 323) ก่อนถึงตัวอำเภอทองผาภูมิ มีสามแยก เลี้ยวขวาไปทางอำเภอสังขละบุรี (ด่านเจดีย์สามองค์) จะผ่านวัดท่าขนุน น้ำตกเกริงกระเวีย น้ำตกไดช่องถ่อง หน่วยพิทักษ์อุทยานแห่งชาติเขาแหลม(เกริงกระเวีย) เลยจากอุทยานแห่งชาติเขาแหลม ไปอีกประมาณ 2 กิโลเมตรจะพบทางเข้าจุดชมวิวป้อมปี่อยู่ทางซ้ายมือ

สอบถามรายละเอียดเพิ่มเติมได้ที่ : อุทยานแห่งชาติเขาแหลม โทร.086-131-3443 (ป้อมปี่), 034-546-819, 034-532-099
อ่านรีวิวเพิ่มเติม : โบสถ์สแตนเลส ณ วัดป่าลำขาแข้ง จ.กาญจนบุรี
วิธีเดินทางไป จุดชมวิวป้อมปี่:

12. เมืองมัลลิกา ร.ศ. 124

หากเบื่อชีวิตเมืองกรุง มีแต่เรื่องวุ่นวาย ลองออกไปเที่ยวพักกายพักใจ ไปใช้ชีวิตแบบวิถีไทยในอดีต แต่งชุดไทย ห่มสไบ เดินเล่นย้อนยุคที่ เมืองมัลลิกา ร.ศ. 124 ที่เที่ยวแห่งใหม่ของเมืองกาญฯ เมืองจำลองย้อนยุคของไทยสมัย รัชกาลที่ 5 ได้ใช้ชีวิตแบบคนในยุคนั้นจริงๆ ทั้งบ้านเรือน อาหาร ของใช้ และภาษาที่ใช้ก็แบบดังเดิมกัน เก๋ไก๋ไปอีกเจ้าค่ะ
อ่านข้อมูลเพิ่มเติม : ย่ำวิถีชีวิตชาวค่าย บุกตลาดน้ำกองถ่าย ค่ายสุรสีห์
13. โบสถ์สแตนเลส ณ วัดป่าลำขาแข้ง

ภาพจาก unigrandis.blogspot.com

โบสถ์แสตนเลส ณ วัดป่าลำขาแข้ง และพระพุทธรูปแสตนเลสหนึ่งเดียวในโลก ฉลุลายไทยวิจิตรงดงาม สร้างสรรค์จากแรงศรัทธาของประชาชน ที่ช่วยกันบริจาคสร้างขึ้นเพื่อนเฉลิมพระเกียรติพระบาทสมเด็จพระเจ้าอยู่หัวในวโรกาสทรงเจริญพระชนพรรษาครบ 80 พรรษา เป็น สถานที่ท่องเที่ยว Unseen ในอำเภอศรีสวัสดิ์ การไปชมโบสถ์นี้ต้องนั่งเรือหางยาวจากเขื่อนศรีนครินทร์ไปชมความงดงามของโบสถ์แห่งนี้ เพราะวัดตั้งอยู่บนเกาะกลางน้ำของเขื่อนศรีนครินทร์ ไม่สามารเดินทางด้วยพาหนะอย่างอื่น

วิธีไป วัดป่าลำขาแข้ง:

14. ย่ำวิถีชีวิตชาวค่าย
บุกตลาดน้ำกองถ่าย "ค่ายสุรสีห์"

ขอบคุณภาพจาก www.emaginfo.com

ตลาดน้ำอยู่ไม่ไกลจากตัวเมืองมากนัก ถ้าเคยไปเที่ยวกองถ่ายสมเด็จพระนเรศวร ต้องรู้จักสถานที่นี้เป็นอย่างดี เพราะที่นี่เขาผันตัวมาเป็นตลาดน้ำแล้ว ใช้พื้นที่บริเวณชุมชนวัดนกของพระมหาเถรคันฉ่องในภาพยนตร์ฯ ซึ่งมีบรรยากาศของวิถีไทยสมัยอยุธยาที่สมบูรณ์แบบ ตลอดสองฝั่งทางเดินในตลาดจะเต็มไปด้วยร้านรวงที่ออกแบบเป็นกระท่อมมุงจาก มีของกิน ของเล่น ของฝาก สินค้าพื้นเมืองละลานตาเต็มไปหมด

วิธีไป ค่ายสุรสีห์:

15. น้ำตกห้วยแม่ขมิ้น อ.ศรีสวัสดิ์

ขอบคุณภาพจาก https://www.facebook.com/maikeebaht

วิธีไป ปราสาทเมืองสิงห์:

น้ำตกห้วยแม่ขมิ้น หรือ "น้ำตกห้วยขมิ้น" เป็นหนึ่งในน้ำตกที่สวยงามที่สุดในประเทศไทย ด้วยความงามของม่านน้ำตกที่ไหลลดหลั่นกันลงมาเป็นชั้นเล็กชั้นน้อย บรรยากาศที่รายล้อมไปด้วยป่าเขา และต้นไม้นานาพันธุ์ที่มีความสมบูรณ์ทางธรรมชาติ ทำให้นักท่องเที่ยวหลายคนต่างติดใจจนแวะมาเที่ยวน้ำตกห้วยแม่ขมิ้นหลายต่อหลายครั้ง อย่างไม่รู้เบื่อ

น้ำตกห้วยแม่ขมิ้น ตั้งอยู่ที่ตำบลท่ากระดาน อำเภอศรีสวัสดิ์ ในความดูแลของอุทยานแห่งชาติเขื่อนศรีนครินทร์ เป็นพื้นที่ที่ยังคงเป็นป่าที่ค่อนข้างอุดมสมบูรณ์ สมัยก่อนการเข้าไปถึงตัวน้ำตก ทำได้ยาก ต้องผ่านเส้นทางที่ลำบาก ต้องใช้รถโฟว์วิล หรือขับรถอ้อมอ่างเก็บน้ำเพื่อข้ามแพขนานยนต์จากฝั่งตัวอำเภอศรีสวัสดิ์ มายังฝั่งน้ำตก ปัจจุบันมีเส้นทางลาดยางที่รถยนต์สามารถเข้าถึงได้อย่างสะดวกสบายยิ่งขึ้น ทำให้ผู้คนต่างมาเที่ยวชมน้ำตกกันอย่างไม่ขาดสาย

สอบถามเพิ่มเติมได้ที่ : อุทยานแห่งชาติเขื่อนศรีนครินทร์ 034-547-018, 034-532-027
กองอุทยานแห่งชาติกรมป่าไม้ 0-2579-0529, 0-2579-4842

วิธีไป น้ำตกห้วยแม่ขมิ้น:

16. ปราสาทเมืองสิงห์ เยือนเมืองขอมแห่งกาญจนบุรี

ปราสาทเมืองสิงห์ หรือ อุทยานประวัติศาสตร์เมืองสิงห์ เมืองโบราณขอมแห่งเดียวของเมืองกาญจน์ ที่ยังคงเหลือถึงปัจจุบัน ตั้งอยู่ที่ อ.ไทรโยค จ.กาญจนบุรี ห่างจากตัวเมืองกาญประมาณ 35 กิโลเมตร

ว่ากันว่าที่นี่สร้างขึ้นมาในสมัยของพระเจ้าชัยวรมันที่ 7 มหาราชองค์สุดท้ายของอาณาจักรกัมพูชาโบราณ (อาณาจักรขอม) ที่เรืองอำนาจและปกครองพื้นที่ทางภาคตะวันออกและภาคกลางของประเทศไทยในช่วงพุทธศตวรรษที่ 18 (ก่อนอาณาจักรสุโขทัย) เป็นหัวเมืองชั้นนอก คอยควบคุมดูแลเส้นทางการค้าที่เชื่อมระหว่างอินเดียกับสุวรรณภูมิ หลังจากที่อาณาจักรขอมล่มสลายในศตวรรษที่ 19 ที่นี่ก็ถูกทิ้งร้างผุพังจนเป็นอย่างที่เห็นในปัจจุบัน

อ่านรีวิวเพิ่มเติม : ปราสาทเมืองสิงห์ เยือนเมืองขอมแห่งกาญจนบุรี

17. สะพานข้ามแม่น้ำแคว

ขอบคุณภาพ http://kanchanaburi.center/

ตั้งอยู่ที่ตำบลท่ามะขาม อำเภอเมือง จังหวัดกาญจนบุรี เป็นสถานที่ทางประวัติศาสตร์ที่สำคัญยิ่งแห่งหนึ่ง เป็นสะพานที่สำคัญที่สุดของเส้นทางรถไฟสายมรณะ สร้างขึ้นสมัยสงครามโลกครั้งที่ 2 โดยกองทัพญี่ปุ่นได้เกณฑ์เชลยศึกฝ่ายสัมพันธมิตร มาก่อสร้างทางรถไฟสายยุทธศาสตร์ เพื่อเป็นเส้นทางผ่านไปสู่ประเทศพม่า ซึ่งเส้นทางช่วงหนึ่งจะต้องข้ามแม่น้ำแควใหญ่ จึงต้องมีการสร้างสะพานขึ้น การสร้างสะพานและทางรถไฟสายนี้ เต็มไปด้วยความยากลำบาก ความทารุณของสงครามและโรคภัย ตลอดจนการขาดแคลนอาหาร ทำให้เชลยศึกหลายหมื่นคนต้องเสียชีวิตลง ปัจจุบัน มีการยกย่องให้เป็น สัญลักษณ์แห่งสันติภาพ

18. วัดถ้ำเสือ
วิธีไป Kantana Movie Cafe:

ขอบคุณภาพ http://kanchanaburi.center/

วัดถ้ำเสือ ตั้งอยู่บนเนินเขาใน ต.ท่าม่วงชุม อ.ท่าม่วง จ.กาญจนบุรี ก่อนที่จะเข้าสู่ตัวเมืองกาญจนบุรี มีชื่อเสียงเลื่องลือในความสวยงามของพระรูปองค์ใหญ่หลวงพ่อชินน์ประทานพร องค์พระสูง 9 วา 9 นิ้ว หน้าตักกว้าง 5 วา 3 ศอก 9 นิ้ว สีทองอร่าม สร้างขึ้นในปี พ.ศ. 2516

และ "พระเจดีย์เกษุแก้วมหาปราสาท" เป็นเจดีย์ทรงแปดเหลี่ยม สีส้ม สูง 69 เมตร กว้าง 29 เมตร สูงใหญ่โดดเด่นอลังการ มีทั้งหมด 9 ชั้น ตรงกลางมีบันไดเวียนสามารถเดินขึ้นไปถึงชั้นบนสุด แต่ละชั้นมีภาพเขียนเกี่ยวกับพระพุทธศาสนาและพระมหากษัติย์ ชั้นบนสุดเป็นที่ประดิษฐานของพระบรมสารีริกธาตุที่อัญเชิญมาจากประเทศ อินเดีย และหายเหนื่อยกับวิวจากช่องหน้าต่างของพระเจดีย์ซึ่งมีอยู่รอบทิศ เห็นแม่น้ำแม่กลอง ภูเขา ท้องทุ่งนา และวัดถ้ำเขาน้อย ซึ่งอยู่ติดกัน

วิธีไป วัดถ้ำเสือ:
วิธีไป เขื่อนศรีนครินทร์:
19. Kantana Movie Cafe

คาเฟ่และโรงหนังอยู่ในชนบทห่างความวุ่นวาย พิเศษที่สุดคือฉายหนังฟรี ในโรงหนังระบบทันสมัย บริการอาหารเมนูน่าทาน ด้านขวาติดริมแม่น้ำแม่กลองวิวสวย ด้านซ้ายมองเห็นภูเขาด้วย คาเฟ่มี 2 ชั้น ชั้นล่างสำหรับสั่งอาหาร และทางเข้าโรงหนัง

ชั้นบนเป็นพื้นที่สำหรับทานอาหาร โรงหนังจุได้ 50 ที่นั่ง ฉายวันละ 3-4 รอบ เข้าชมฟรี และยังมีคอร์สเรียนพิเศษสำหรับเด็กๆ ร้านอยู่บนถนนเรียบแม่น้ำแม่กลอง ระหว่าง วัดถ้ำเสือเลยมาประมาณ 2.5 กม. ก่อนถึง วัดบ้านถ้ำ อ.ท่าม่วง จ.กาญจนบุรี หรือ ตั้งอยู่ตรงข้ามกับโรงเรียนบ้านถ้ำ

โทร. 034 910 266

ขอบคุณรูปภาพ http://kanchanaburi.go.th/

20. เขื่อนศรีนครินทร์

ขอบคุณภาพจาก pranitop.bloggang.com

เขื่อนศรีนครินทร์ (ชื่อเดิม เขื่อนเจ้าเณร) เป็นเขื่อนอเนกประสงค์แห่งแรกของโครงการพัฒนาลุ่มน้ำแม่กลอง สร้างขึ้น บนแม่น้ำแควใหญ่บริเวณบ้านเจ้าเณร ตำบลท่ากระดาน อำเภอศรีสวัสดิ์ จังหวัดกาญจนบุรี นับเป็น เขื่อนแห่งที่ 8 ในจำนวน 17 แห่ง ที่การไฟฟ้าฝ่ายผลิตแห่งประเทศไทย (กฟผ.)

เขื่อนศรีนครินทร์ก่อกำเนิดขึ้นเพื่ออำนวยประโยชน์ต่อชีวิตความเป็นอยู่ของประชาชน และการพัฒนาประเทศ ปัจจุบันได้กลายเป็นแหล่งท่องเที่ยว และสถานที่พักผ่อนที่สำคัญแห่งหนึ่งในจังหวัดกาญจนบุรี แต่ละปีจะมีนักทัศนาจรหลั่งไหลเข้าไปเที่ยวชมอย่างมากมาย นับเป็นสถานที่เชิดหน้าชูตาของประเทศไทยอีกแห่งหนึ่ง

21. วัดสระลงเรือ

ขอบคุณภาพ http://www.wanyud.com/

วัดสระลงเรือ สันนิษฐานว่าสร้างขึ้นในสมัยอยุธยา และประมาณ 100 กว่าปีได้มีผู้คนอพยพมาอาศัยบริเวณวัดสระลงเรือ ได้พบวัดเก่าซึ่งมีสิ่งปลูกสร้างที่ยังเหลืออยู่ในขณะนั้น เช่น เจดีย์ และพระปรางค์ 2 องค์ วิหารและอุโบสถ ซากปรักหักพัง ในอุโบสถหลังนี้มีพระพุทธรูปปางมารวิชัยประทับอยู่ในนั้น และมีต้นโพธิ์ใหญ่ปกคลุมอุโบสถ มีสระน้ำสระเล็กอยู่ด้านหน้าอุโบสถ ทางด้านตะวันออกเฉียงเหนือ

หากไปเที่ยว ก็จะได้เห็นความงามของ เรือสุพรรณหงส์จำลองที่ใหญ่ที่สุดในโลก, พระอุโบสถ, มณฑปพระครูอรัญกาญจนเขต (หล่วน กนฺตสีโล), สวรรค์นรกภายในพระอุโบสถ, ศาลาการเปรียญ, เจ้าแม่กวนอิมกลางสระน้ำ, พิพิธภัณฑ์เรือโบราณ

22. หาดทรายน้ำจืด หาดทรายชุกโดน

ขอบคุณรูปภาพ http://kanchanaburi.go.th/

ชายหาดน้ำจืดเล็กๆ อยู่ริมน้ำแม่กลอง ในจังหวัดกาญจนบุรี ที่ หาดชุกโดน หรือชายหาดท่าล้อแห่งนี้ เป็นอีกหนึ่งสถานที่สำหรับพักผ่อนฝั่งตะวันตก ซึ่งแม้จะไม่ได้เกิดขึ้นตามธรรมชาติ แต่ทว่าการปรับภูมิทัศน์ครั้งใหญ่ ให้เนรมิตเป็นชายหาด ก็ทำให้ได้บรรยากาศของทะเลน้ำจืดท่ามกลางขุนเขาที่งดงามมากๆ เลยทีเดียว

23. เขื่อนเขาแหลม หรือ เขื่อนวชิราลงกรณ
ทางไป สวนน้ำ West Wonder:

ขอบคุณภาพจาก Mini DSLR Nikon Club | www.minikonian.com

เป็นเขื่อนหินถมแห่งแรกของประเทศไทยที่ดาดผิวหน้าด้วยคอนกรีตเสริมเหล็ก ตั้งอยู่บนแม่น้ำแควน้อย เป็นเขื่อนอเนกประสงค์โดยมีวัตถุประสงค์ด้านผลิตกระแสไฟฟ้าเป็นหลัก สร้างปิดกั้นแม่น้ำแควน้อยบริเวณตำบลท่าขนุน อำเภอทองผาภูมิจังหวัดกาญจนบุรี ตัวอ่างเก็บน้ำอยู่ในท้องที่อำเภอทองผาภูมิและอำเภอสังขละบุรี จังหวัดกาญจนบุรี ที่นี่ยังจัดให้มีกิจกรรมล่องแพอีกด้วย วิวสวยมากๆ เลยล่ะ

การเดินทาง ใช้เส้นทางออกจากกรุงเทพโดยถนนเพชรเกษม (ทางหลวงแผ่นดินหมายเลข 4) ผ่านนครปฐมแล้วขึ้นสะพานเลี้ยวขวาเข้าสู่ทางหลวงแผ่นดินหมายเลข 323 ผ่านบ้านโป่ง ลูกแก ท่ามะกา ท่าม่วง แล้วเข้าสู่จังหวัดกาญจนบุรี จากนั้นเลี้ยวซ้ายอีกครั้งที่แยกแก่งเสี้ยน บนทางหลวงแผ่นดินหมายเลข 323 ดังเดิมไปอีกประมาณ 190 กิโลเมตรบนเส้นทางทองผาภูมิ-สังขละบุรี

ทางไป เขื่อนวชิราลงกรณ:

24. สวนน้ำเวสวันเดอร์ (Westwonder Waterpark)

Westwonder Waterpark เป็นสวนน้ำแห่งใหม่ที่ใหญ่ที่สุดในจังหวัดกาญจนบุรี เพิ่งเปิดให้บริการเมื่อเดือนมีนาคมทีผ่านมา มีพื้นที่กว้างขวางกว่า 20 ไร่ มีโซนสวนน้ำแสนสนุก และเครื่องเล่นอีกมากมาย อาทิ อโลฮ่ายักษ์ สไลด์เดอร์สุดมันส์ที่คดเคี้ยวจนน่าหวาดเสียว, น้ำวน, น้ำตกจำลองขนาดยักษ์ เป็นต้น ราคาค่าเข้า ผู้ใหญ่ราคา 300 บาท เด็กที่สูงไม่เกิน 130 เซนติเมตร ราคา 100 บาท

เวลาเปิด-ปิด : เปิดทุกวัน จันทร์-ศุกร์ เวลา 10.00-18.00 น. ส่วนวันเสาร์-อาทิตย์ เวลา 10.00-19.00 น.

ที่ตั้ง : 99/9 ม.4 ต.ท่ามะขาม เมืองกาญจนบุรี กาญจนบุรี 71000

สอบถามเพิ่มเติม : 086 469 3355

...

ช่องเขาขาด ถ้ำเสาหินลำคลองงูที่เที่ยวกาญจนบุรีน้ำตกห้วยแม่ขมิ้น น้ำตกเอราวัณ ปราสาทเมืองสิงห์ปิล็อก วัดถ้ำเสือ วัดสระลงเรือ สวนน้ำเวสวันเดอร์หาดทรายน้ำจืด อุทยานแห่งชาติเขาแหลม เขาช้างเผือก เขาสันหนอกวัว เขื่อนศรีนครินทร์เขื่อนเขาแหลม เที่ยวกาญจนบุรีเที่ยวสังขละบุรีเมืองมัลลิกา ร.ศ. 124

# data[].attributes.attachment_link.title
จัดเต็ม! 24 ที่เที่ยวกาญจนบุรี ไปกี่ทีก็ไม่เบื่อ

# data[].attributes.attachment_link.description
กาญจนบุรี จังหวัดที่อยู่ไม่ไกลกรุงเทพฯ มากนัก ถ้าอยากพัก ชาร์ตพลังกาย พักใจ ที่นี่ถือเป็นอีกหนึ่งจุดหมายของนักท่องเที่ยวเลยล่ะ เป็นเมืองที่มีทั้งประวัติศาสตร์มายาวนาน อีกทั้งธรรมชาติสุด Unseen อีกหลายที่ Travel.mthai เลยขอรวบรวมสถานที่ท่องเที่ยวเด็ดๆ ถ้ามากาญจนบุรี ต้องห้ามพลาดมาฝากกัน! 24 ที่เที่ยวกาญจนบุรี ไปกี่ทีก็ไม่เบื่อ จุดท่องเที่ยวที่น่าสนใจและไม่ไกลจากตัวเมืองกาญจนบุรีมากนัก ต้นจามจุรียักษ์ ที่ยังคงยืนหยัดมานานกว่าร้อยปี ต้นจามจุรีนี้ บ้างก็เรียกก้ามปู บ้างก็เรียนก้ามกุ้ง บางคนก็เรียกสำสา เรียกตุ๊ดตู่มั่ง แต่ก็หมายถึงเจ้าต้นเนี้ยล่ะ ต้นจามจุรีต้นนี้สูง 20 เมตร ขนาดลำต้นของจามจุรียักษ์นั้น 10 คน โอบเห็นจะได้ แต่กิ่งก้านใบที่แผ่สาขา กระจายวงกว้าง ตั้งพุ่มเขียวขจีให้ร่มเงานั้น คิดว่ามากกว่า 100 คนโอบ พื้นที่กว่าหนึ่งไร่เศษ นั่งอยู่ใต้ต้นจามจุรี ดูสิ ตัวเล็กไปถนัดตา ตั้งอยู่ที่ : ตำบลเกาะสำโรง อำเภอเมืองกาญจนบุรี วิธีเดินทางไป ต้นจามจุรียักษ์: "ช่องเขาขาด" หรือ "ช่องไฟนรก" แต่เดิมเคยเป็นพื้นที่ที่เหตุการณ์อันน่าสะพรึงกลัว ปัจจุบันที่แห่งนี้กลายเป็นพิพิธภัณฑสถานแห่งความทรงจำ เป็นแหล่งรวบรวมข้อมูลภาพถ่าย ข้าวของเครื่องใช้ระหว่างการสร้างทางรถไฟสมัยสงครามโลกครั้งที่ 2 และเป็นเส้นทางเดินศึกษาธรรมชาติ โดยรัฐบาลออสเตรเลีย ได้จัดตั้งพิพิธภัณฑ์ขึ้นได้อย่างเป็นระเบียบสวยงาม ตั้งอยู่บริเวณ กม.

# data[].attributes.attachment_link.readable_text
ทำงานจนร่างกายเหนื่อยล้ากันมาทั้งปี เสื้อกันหนาวชิค ๆ ที่ซื้อมาตั้งแต่หน้าหนาวปีที่แล้วก็ยังไม่มีโอกาสได้ใส่ คิดแล้วก็อย่าเพิ่งท้อใจไป มีวันว่างเมื่อไหร่ต้องรีบคว้าโอกาสไว้ แล้วมาวางแผนเที่ยวเลยกันดีกว่า สำหรับใครที่ชอบการท่องเที่ยวสไตล์ธรรมชาติกับอากาศเย็น ๆ ปลายทางที่ Wongnai แนะนำวันนี้ก็ต้องเป็น 33 ที่เที่ยวเลย เที่ยวไม่หมดไม่ต้องกลับบ้าน! ที่เที่ยวภาคเหนือที่สวยไม่แพ้จังหวัดไหน ๆ เลย ~

กระซิบบอกดัง ๆ เลยว่าที่นี่มีทั้งธรรมชาติที่สวยงาม อากาศที่บริสุทธิ์ วิถีชีวิตผู้คนที่น่ารักและเป็นกันเอง เราขอนั่งยัน นอนยัน และยืนยันเลยว่าการเที่ยวเลยจะช่วยเติมพลังชีวิตให้เพื่อน ๆ ได้เป็นอย่างดี หากยังไม่รู้จะเริ่มเที่ยวเลยจากตรงไหน ก็แวะเติมพลังให้อิ่มท้องก่อนกับ 5 ร้านอาหารเลยบรรยากาศดี แล้วตามเรามาชมที่เที่ยวตามอำเภอดังของจังหวัดเลยที่ Wongnai รวบรวมไว้ให้แล้ววว

อำเภอเชียงคาน

หากอยากมาเที่ยวจังหวัดเลย อำเภอเชียงคาน ถือเป็นจุดเริ่มต้นที่ดีของทริป เพราะที่นี่มีแหล่งท่องเที่ยวสวยงามและกิจกรรมให้ทำมากมาย ทั้งชมทะเลหมอก ล่องเรือไปตามลำน้ำ และสัมผัสวิถีชีวิตของคนในชุมชน จะมีที่ไหนบ้างนั้นก็ตามมาดูกันเลย ~

"ภูทอก" จุดชมทะเลหมอกที่ใครมาเชียงคานก็ต้องขึ้นมาบนนี้ให้ได้ "ภูทอก" มีลักษณะเป็นภูเขาสูงริมแม่น้ำโขง สามารถมาชมทะเลหมอกและทิวทัศน์ที่สวยงามของเชียงคานได้ "ภูทอก" ตั้งอยู่ห่างจาก อำเภอเชียงคานเพียง 3 กิโลเมตรเท่านั้น สามารถเดินทางโดยรถส่วนตัว หรือจะใช้บริการสกายแลป (รถสามล้อเครื่อง) ของชาวบ้านก็ได้บรรยากาศการเดินทางไปอีกแบบ หากมาเที่ยวเชียงคานแล้ว "ภูทอก" คืออีกหนึ่งสถานที่ที่คุณไม่ควรพลาดด้วยประการทั้งปวง

ที่เที่ยวเลยเมืองเล็ก ๆ ริมแม่น้ำโขงของจังหวัดเลยที่เปี่ยมด้วยมนตร์เสน่ห์ หน้าหนาวเป็นเวลาเหมาะที่สุดสำหรับการเที่ยว เพราะอากาศจะเย็นเฉียบ มีหมอกยามเช้าและค่ำ บ้านเรือนใน "เชียงคาน" มักเป็นบ้านไม้รูปทรงเก่า ๆ มีที่พักและร้านนั่งเล่นฮิป ๆ หลายแห่ง กิจกรรมที่นักท่องเที่ยวไม่ควรพลาดคือ ตักบาตรข้าวเหนียว ขี่จักรยานเที่ยว ถ้าที่เที่ยวไกล ๆ หน่อยอย่างแก่งคุดคู้ ภูทอก ก็สามารถจ้างสกายแลปไปได้

ชาวบ้านหมู่บ้านนี้เป็นคนเชื้อสายไทดำ หรือไทโซ่ง เข้ามาอยู่อาศัยตั้งแต่สมัยรัชกาลที่ 5 ปัจจุบันบ้านพิพิธภัณฑ์นี้เป็นที่รวบรวมความรู้เกี่ยวกับชุมชนนี้ แสดงให้เห็นทั้งลักษณะบ้านเรือน ความเป็นอยู่ ไปจนถึงการละเล่นเฉพาะที่ไม่ได้พบเห็นกันง่าย ๆ นอกจากนี้จะมีการสาธิตการทอผ้าแบบชาวไทดำ ที่มีชื่ออย่างเท่ว่า "ซิ่นนางหาญ" ให้ชมกันอีกด้วย

ถนนสายสั้น ๆ ระยะทาง 5 กิโลเมตร สำหรับกิจกรรมวิ่งและปั่นจักรยานโดยเฉพาะ ทางเลียบขอบชายแม่น้ำโขงจากถนนคนเดินเชียงคานถึงแก่งคุดคู้วิวสวยประทับใจมากกก นอกจากจะได้เห็นความงามของแม่น้ำโขงแล้วยังได้ชมวิถีชีวิตของคนในท้องถิ่นอีกด้วย ผ่านวัด บ้านเรือน โรงเรียน ฯลฯ เห็นบรรยากาศทั้งฝั่งไทยและลาว ระยะทางสั้น ๆ แค่นี้ แต่ดีต่อกายและใจในระยะยาวจริง ๆ

"แก่งคุดคู้" เหมาะกับการมานั่งเรือเที่ยวชมวิวไปตามลำน้ำ หรือใครที่มีเวลาไม่มากก็สามารถมาเดินเล่นริมน้ำได้ บรรยากาศดี เติมพลังให้ร่างกายและจิตใจได้ดีสุด ๆ ยิ่งช่วงเย็น ๆ ตอนพระอาทิตย์ใกล้จะตกนี่สวยหมดใจ แอบกระซิบบอกอีกหน่อยว่ามาเที่ยว "แก่งคุดคู้" ต้องห้ามพลาดของดีขึ้นชื่อของเขา "มะพร้าวแก้ว" แนะนำให้ซื้อมาชิมกันด้วยนะ มันหวานหอมมากจริง ๆ

อำเภอด่านซ้าย - อำเภอนาแห้ว

ใครที่ฝันอยากเห็นซากุระเมืองไทยสักครั้งในชีวิตต้องมาที่นี่เลย! ที่เที่ยวเลยกับจุดถ่ายรูปกับดอกไม้สุดโด่งดังของเมืองไทยที่ใครมาแล้วก็ต้อง Recommend มีเพื่อนบอกเพื่อน มีญาติบอกญาติ นอกจากนั้นยังมีวัดดังและน้ำตกน่าเที่ยวอีกด้วย แหม่ จะดีงามแค่ไหนก็ตามมาดูกันเลยค่าาา

ที่เที่ยวหน้าหนาวช่วงประมาณกลางเดือนมกราคม ถ้าพูดถึงที่เที่ยวเลยก็ต้องนึกถึง "ภูลมโล" เปลี่ยนจากภูเขาธรรมดาเป็นดอยสีชมพู ด้วยต้นนางพญาเสือโคร่งออกดอกบานสะพรั่งบนพื้นที่ 1,000 ไร่ จนเข้าไปเดิน ๆ ถ้าหามุมถ่ายรูปได้เจ๋ง ๆ ก็เกือบจะใช่ซากุระแล้วล่ะ! บน "ภูลมโล" เองไม่อนุญาตให้ค้างคืน แต่นักท่องเที่ยวสามารถเลือกพักโฮมสเตย์ใกล้ ๆ หรือกางเต็นท์ในจุดที่กำหนดได้ ส่วนใหญ่ผู้คนมักมาชมพระอาทิตย์ขึ้น ชมวิวธรรมชาติของภูเขาที่สลับซับซ้อน และไฮไลต์ก็คือซากุระเมืองเลย และถ้าหากยังชมดอกไม้ไม่จุใจ เราก็มี 12 จุดถ่ายรูปดอกไม้หน้าหนาว มาฝากกันอีกด้วยน้า

พระธาตุสำคัญของจังหวัดเลย ชื่อ "ศรีสองรัก" หมายถึงคำมั่นสัญญาระหว่างอาณาจักรอยุธยากับล้านช้าง ว่าจะไม่ล้ำอาณาเขตกันและร่วมกันยันทัพหงสาวดี เพราะสมัยที่เริ่มสร้างพระธาตุนั้นเป็นช่วงที่หงสาวดีกำลังเข้ามารุกรานดินแดนแถบนี้ ช่วงวันวิสาขบูชาจะมีการสมโภชพระธาตุ ผู้คนจะเอา "ต้นผึ้ง" (โครงทรงสามเหลี่ยมทำจากกาบกล้วย แล้วมีแผ่นเทียนมาเสียบ ๆ) มาสักการะ ไม่ค่อยมีให้เห็นในที่อื่น มีความเชื่อว่าพระธาตุศรีสองรักไม่ชอบสีแดง ดังนั้นผู้ไปเที่ยวชมจึงเลี่ยงไปใส่สีอื่น ๆ กัน

"พิพิธภัณฑ์ผีตาโขน" ตั้งอยู่ภายในวัดโพนชัย เป็นสถานที่เก็บและจัดนิทรรศการเรื่องราวเกี่ยวกับประวัติความเป็นมาของขนบธรรมเนียมประเพณีต่าง ๆ รวมถึงผีตาโขนที่มีความเชื่อกันว่าเป็นการละเล่นพื้นบ้านที่สืบทอดมาแต่โบราณกาลอีกด้วย ใครชื่นชอบหัตถกรรมพื้นบ้านที่นี่เขาก็มีขาย เป็นสถานที่ที่เหมาะสำหรับคนทุกเพศทุกวัยจริง ๆ

วัดเก่าแก่อายุกว่า 400 ปี ของ อำเภอนาแห้ว ว่ากันว่าผู้เข้ามาริเริ่มตั้งถิ่นฐานบ้านเรือนบริเวณนี้เป็นนายพรานจากฝั่งลาว และเมื่อที่นี่กลายเป็นชุมชน ชาวบ้านจึงได้ร่วมกันสร้างวัดเพื่อเป็นที่ยึดเหนี่ยวจิตใจ ดังนั้นหน้าตาเลยออกมาคล้าย ๆ วัดของหลวงพระบาง สิ่งน่าสนใจ ได้แก่ โบสถ์ วิหารจำลอง และหอไตร ซึ่งถึงจะมีขนาดไม่ใหญ่นัก แต่รายละเอียดต่าง ๆ นั้นแสนจะวิจิตรบรรจง แสดงถึงความศรัทธาของชาวบ้านจริง ๆ

หากใครชอบที่เที่ยวสไลต์น้ำตก อำเภอด่านซ้าย ก็ยังมี "น้ำตกผาลาด" น้ำตกบรรยากาศดี ที่ล้อมรอบด้วยต้นไม้ที่อุดมสมบูรณ์ เดินเข้าไปแล้วจะรู้สึกสดชื่นสุด ๆ จะเดินชมธรรมชาติหรือหาจุดถ่ายรูปลงโซเชียลชิค ๆ ก็ดีงาม แนะนำให้ไปช่วงเย็นที่แดดร่มลมตก เป็นที่เที่ยวเลยที่เหมาะสำหรับทุกเพศทุกวัยเลยทีเดียว

อำเภอเมืองเลย

มาจังหวัดเลยก็ต้องแวะไปอำเภอเมืองเลยกันหน่อยล่ะ ที่นี่เขามีทั้งสวนสาธารณะไปจนถึงอ่างเก็บน้ำให้เพื่อน ๆ ได้ผ่อนคลายและใช้เวลากับครอบครัวได้อย่างเต็มที่ จะปั่นจักรยานหรือเดินเล่นก็ดี ให้อาหารปลาก็สนุกเหมาะกับทุกเพศทุกวัย สำหรับใครที่เป็นสายบุญที่นี่เขายังมีวัดอีกด้วย ลองตามมาดูกัน ~

"สวนสาธารณะกุดป่อง" ตั้งอยู่ทางด้านหลังของศาลเจ้าพ่อกุดป่องโดยมีคูเมืองกั้น สามารถเดินทางถึงกันได้โดยการเดินผ่านสะพานข้ามคลอง "สวนสาธารณะกุดป่อง" เปรียบเสมือนปอดและแหล่งบันเทิงทางใจของคนในชุมชนทีเดียว เนื่องจากที่นี่เต็มไปด้วยต้นไม้น้อยใหญ่มากมายที่ให้ความสดชื่นรื่นรมย์ นอกจากนี้ยังเป็นที่รวมกลุ่มของคนวัยต่าง ๆ เช่น หลังเลิกเรียนก็จะมีเด็กนักเรียนมานั่งรวมกลุ่มติวหนังสือหรือพูดคุยกันอย่างสนุกสนาน มีคนสูงวัยมารวมตัวกันออกกำลังกาย เสริมสร้างร่างกายให้แข็งแรง หรือมีพ่อแม่ที่พาลูกมาสนามเด็กเล่นให้ลูก ๆ ได้ปีนป่าย แถมบริเวณสะพานข้ามคูนั้นก็เป็นแหล่งรวมปลาฝูงโตตัวใหญ่ เหมาะแก่การให้อาหารปลาสุด ๆ

ที่เที่ยวเลยอีกแห่งที่บรรยากาศชิลล์ ๆ ณ อ่างเก็บน้ำห้วยกระทิงหรืออ่างเก็บน้ำห้วยน้ำหมานตอนบน ที่นี่เป็นอ่างเก็บน้ำสันเขื่อนดิน รอบ ๆ เป็นป่าไผ่และมีภูเขาโอบล้อม สามารถเลือกได้ว่าต้องการแพขนาดใด อยากได้อาหารอะไรบ้าง ส่วนใหญ่ที่ให้บริการจะเป็นอาหารอีสาน เสร็จแล้วเขาจะพาเราลากออกไปกลาง ๆ อ่างเก็บน้ำ ไปรับลมสบาย ๆ ริมฝั่งมีห่วงยางกับเสื้อชูชีพให้เช่าเล่นน้ำได้ด้วย

"วัดศรีสุทธาวาส" เป็นสถานที่รวมใจของคนในจังหวัดเลย ตั้งอยู่ริมตลิ่งแม่น้ำเลย ถูกลำน้ำเลยกัดเซาะทำให้เนื้อที่บริเวณวัดแคบลงทุกปี ชาวบ้านจึงเรียกว่า "ดอนเลยหลง" เป็นสถานที่ที่มีน้ำล้อมรอบ ทำให้มีบรรยากาศเย็นสบาย ถึงจะอยู่ไม่ห่างจากที่สัญจรมากนัก แต่ก็เงียบสงบ เหมาะสำหรับเป็นที่บำเพ็ญสมณกิจได้เป็นอย่างดี หรือสำหรับคนทั่วไปก็สามารถเข้ามากราบไหว้และเดินชมวัดได้ ได้ความสงบจิตสบายใจกลับไปไม่แพ้กัน

ใครชอบของถูกเชิญทางนี้! "ตลาดโรงเกลือ" สถานที่ที่ขึ้นชื่อเรื่องสินค้าราคาถูกมากมาย มีของขายหลากหลายประเภท เช่น เสื้อผ้า ตุ๊กตา พวงกุญแจ ผ้าพันคอ ไปจนถึงผ้าห่ม ไปที่เดียวรับรองเลยว่าได้ของกลับมาเต็มไม้เต็มมือแน่นอน

"อุทยานภูบ่อบิด" ที่เที่ยวเลยที่เป็นภูเขาสูงอยู่ห่างจากตัวเมืองเลยแค่ 3 กิโลเมตร สามารถขึ้นไปชมความสวยงามได้ทุกฤดู แต่ถ้าอยากฟินสุด ๆ แนะนำให้มาหน้าหนาว ชมได้ทั้งพระอาทิตย์ตกยามเย็นหรือพระอาทิตย์ขึ้นยามเช้า ใครที่มาช่วงกลางคืนก็สามารถชมแสงไฟยามค่ำคืนได้อีกด้วยค่ะ

อำเภอหนองหิน

ใครเป็นสายธรรมชาติบอกเลยว่าต้องห้ามพลาด อำเภอหนองหิน ตอบโจทย์คนรักการเดินทาง มีความสวยงามจากธรรมชาติมากมายให้ชมตลอดทั้งทริป ทั้งผาหินปูนขนาดใหญ่มองไปแล้วก็ตื่นเต้นสุด ๆ และน้ำตกที่ไม่ว่าใครได้เห็นก็ต้องอยากลงไปเล่นแน่นอน

เที่ยวเลยหน้าหนาวทั้งที มีซากุระแล้วต้องมีฟูจิด้วย จุดชมภูเขาฟูจิเมืองเลยหรือ "ภูหอ" (เป็นภูเขาสูง ยอดตัด ดูไปก็แอบคล้ายฟูจิอยู่แต่จะป้านกว่า) อยู่บน "ภูป่าเปาะ" ซึ่งการเดินทางก็จะใช้การนั่งรถอีแต๊กของชาวบ้านขึ้นไป ชมพระอาทิตย์ขึ้นและตกได้ที่จุดเดียวกัน "ภูป่าเปาะ" มีเพียงร้านอาหารตามสั่งเล็ก ๆ กับห้องน้ำให้บริการ ยังไม่มีที่พักให้ค้างคืนได้

"สวนหินผางาม" หรือคุนหมิงเมืองเลย แนวผาหินปูนขนาดใหญ่ ทอดตัวเป็นแนวยาว มีเส้นทางเดินสลับซับซ้อน นอกจากนี้ตลอดเส้นทางยังมีโอกาสพบเห็นต้นไม้หายากและต้นไม้ยักษ์อย่าง "ปรงเขา" ที่มีอายุหลายร้อยปี สวนหินแห่งนี้จึงมีอีกชื่อเรียกว่า "คุนหมิงเมืองเลย"

หากมีโอกาสแวะมาเที่ยวจังหวัดเลย "วนอุทยานผางาม" เป็นอีกหนึ่งสถานที่ท่องเที่ยวเลยที่เราอยากแนะนำ เป็นที่เที่ยวที่มีชื่อเสียงและได้รับความนิยมมากเป็นอันดับต้น ๆ ของจังหวัดเลย โดยที่นี่มีจุดเด่นที่ภูเขาสูงชัน โดยเฉพาะภูเขาหินปูนจำนวนมากที่กระจายอยู่ทั่วพื้นที่ ทำให้เกิดวิวทิวทัศน์ตามธรรมชาติที่สวยงาม มีน้ำตก 2 แห่ง คือ "น้ำตกสวนห้อม" และ "น้ำตกเพียงดิน" บอกเลยว่าที่เที่ยวธรรมชาติเลยห้ามพลาด ~เป็นน้ำตกที่มีความสวยงามมาก โดยน้ำจะไหลลงมาจากที่สูงเป็นสายยาวกระทบโขดหิน ทำให้แตกออกเป็นหลายสายจนมาถึงแอ่งด้านล่างที่สามารถลงไปเล่นน้ำได้ อีกทั้งยังมีบรรยากาศชิลล์ ๆ เหมาะสำหรับการมากับครอบครัว จะเล่นน้ำ นั่งเล่น หรือนอนอ่านหนังสือก็ดีไปหมด สำหรับใครที่ชอบถ่ายรูปที่นี่ก็มีมุมสวย ๆ มากมาย

อำเภอภูเรือ - อำเภอท่าลี่

ภูเรือขึ้นชื่อเรื่องความหนาว บางทีก็หนาวจนเกิดปรากฏการณ์น้ำค้างแข็งหรือที่เรียกกันว่า "แม่คะนิ้ง" ยอดภูเรือเป็นป่าสนเขา มีสวนหินแซมด้วยพุ่มไม้เตี้ยสลับกับทุ่งหญ้าเป็นระยะ มีพวกกุหลาบป่า มอส เฟิร์น จนถึงกล้วยไม้ที่ผลัดกันออกดอกบานสะพรั่งให้ได้ชมกันทั้งปี คนส่วนใหญ่มักไปรอชมพระอาทิตย์ขึ้นบนภูเรือ โดยเฉพาะช่วงปีใหม่ ถ้าอยากให้สะดวกสามารถติดต่อเช่าที่พักหรือเต็นท์ของอุทยานฯ ได้ ร้านอาหารและห้องน้ำก็มีพร้อม ครบครัน

"พระธาตุสัจจะ" วัดลาดปู่ทรงธรรม เป็นพระธาตุศักดิ์สิทธิ์อีกแห่งหนึ่งของจังหวัดเลย ควรค่าแก่การมาสักการะ และยัง เป็นที่บรรจุพระบรมสารีริกธาตุพระอรหันต์ธาตุและปถวีธาตุพนม (ดินจากพระธาตุพนม) สร้างขึ้นเพื่อต่อชะตาพระธาตุพนมที่พังทลายลง ที่นี่ถูกตกแต่งไว้อย่างสวยงาม หากมีโอกาสต้องแวะมากันนะ

"เขตรักษาพันธุ์สัตว์ป่าภูหลวง" มีจุดเด่นที่น่าสนใจมากมาย ทั้งอุณหภูมิของอากาศที่หนาวเย็นตลอดทั้งปี โดยเฉพาะในฤดูหนาวอุณหภูมิจะลดลงใกล้ถึงจุดเยือกแข็งหรือต่ำกว่าจุดเยือกแข็งเกือบทุกปี เรียกได้ว่าไม่ต้องไปเมืองนอกเลยทีเดียว อีกทั้งยังเป็นแหล่งที่มีพืชพรรณไม้ในที่สูงที่อุดมสมบูรณ์มาก มีพรรณไม้ที่หายากมากมาย รวมไปถึงทุ่งดอกไม้ป่าที่สมบูรณ์และสวยงาม เช่น ทุ่งกุหลาบแดง ทุ่งกุหลาบขาว ที่เด็ดที่สุดก็ต้องเป็นรอยเท้าไดโนเสาร์ ที่มีอายุประมาณ 120 ล้านปี บอกเลยว่าต้องไปเยี่ยมชมสักครั้ง!

นอกจากนี้ อำเภอภูเรือ ยังมี "วัดป่าม่วงไข่" ตั้งอยู่บริเวณภูน้อย ติดกับหมู่บ้านม่วงไข่ รอบบริเวณวัดป่าม่วงไข่ยังคงสภาพป่าที่อุดมสมบูรณ์ไว้ ทำให้บรรยากาศโดยรอบร่มรื่นมาก แถมยังมีทิวทัศน์ที่สวยงามที่นอกจากจะช่วยให้สบายตาแล้ว ยังช่วยให้จิตใจรู้สึกดีอีกด้วย รับรองว่าได้ความสงบใจกลับไปเต็มกระเป๋าแน่นอน

"วัดป่าห้วยลาด" หนึ่งในสถานที่เที่ยวสำคัญของ อำเภอภูเรือ ภายในตกแต่งไว้อย่างวิจิตร มีศาลาเฉลิมพระเกียรติที่ใหญ่โต ภายในประดิษฐานพระประธานสีขาวบริสุทธิ์ เป็นที่เคารพของทั้งคนในพื้นที่และนักท่องเที่ยวทั้งชาวไทยและต่างชาติ หากมีโอกาสไปเที่ยวเลยก็อย่าพลาดล่ะ

ที่เที่ยวน้ำตกเลยที่เป็นน้ำตกขนาดใหญ่ เกิดจากสายน้ำที่ไหลมาตามห้วยเล็ก ๆ แผ่ออกกว้างบนลานหิน ถ้าเข้าไปดูใกล้ ๆ ก็จะเห็นละอองน้ำฟุ้งกระจายสวยงามมาก ๆ แถมยังสามารถลงไปเล่นบริเวณแอ่งน้ำด้านล่างได้ ส่วนใครเป็นสายชิลล์ แค่นั่งชมบรรยากาศก็ฟินมาก ๆ แล้ว เพราะบริเวณโดยรอบน้ำตกนั้นร่มรื่น เหมาะกับการพักผ่อนเป็นที่สุด

สายลุยฟังทางนี้! สำหรับใครที่ชอบการเดินทางขึ้นเขา ค้นหาความงามระหว่างทาง เราขอแนะนำว่าต้องมาที่ "ภูโปก" จุดเด่นของที่นี่อยู่ที่การสัมผัสกับอากาศที่หนาวเย็น นอนมองดูดาวและพระจันทร์สวย ๆ มองออกไปก็จะเห็นทิวทัศน์ของอำเภอภูเรือ อำเภอเมืองเลย และอำเภอวังสะพุง รวมไปถึงมองเห็นยอดภูเรือ ภูผาสาด ภูบักได และภูหลวง ล้อมรอบเราแบบ 360 องศา แต่กระซิบบอกไว้หน่อยว่ารถที่ใช้เดินทางต้องเป็นรถกระบะหรือรถอีแต๊กเท่านั้นนะ

ไฮไลต์เด็ดของ "ภูบักได" ที่ไม่ว่าใครก็ไม่ควรพลาดคือ "ผาหลอกลวง" หรือ "ผาห้อยขา" มีลักษณะเป็นหินแหลมยื่นออกมา นักท่องเที่ยวสามารถไปยืนและนั่งห้อยขาชมวิวได้เพราะมีความสูงไม่มาก ซึ่งก็กลายเป็นที่มาของชื่อ "ผาหลอกลวง" นั่นก็เพราะเมื่อถ่ายรูปออกมาแล้ว จะดูเหมือนกับว่าตัวเราห้อยอยู่บนที่สูงจริง ๆ สายถ่ายรูปนี่ห้ามพลาดเลย!

หากยังไม่จุใจ จังหวัดเลยก็ยังมี "น้ำตกแก่งเกลี้ยง" ที่เป็นน้ำตกขนาดเล็ก มีทั้งหมด 2 ชั้น โดยชั้นบนจะมีพื้นที่เป็นบึงเล็ก ๆ ให้ได้เดินเล่นและพักผ่อน แต่ถ้าใครเป็นสายกิจกรรมก็มีบริการเรือปั่นที่ช่วยให้เพื่อน ๆ ได้เติมความหวานกับแฟนอีกด้วย ส่วนด้านล่างมีลักษณะเป็นแก่งเล็ก ๆ เลาะไปตามลำน้ำ บอกเลยว่าสวยงามมากกก โดยเฉพาะในช่วงที่มีน้ำมาก (เดือนพฤษภาคม-สิงหาคม) จะมีบริการล่องแก่งให้นักท่องเที่ยวได้ลงเล่นอีกด้วย เหมาะแก่การมากับครอบครัวเป็นอย่างยิ่ง

อำเภอภูหลวง - อำเภอภูกระดึง

ต่อกันด้วยที่เที่ยวธรรมชาติแสนโด่งดังของจังหวัดเลย ว่ากันว่าสักครั้งในชีวิตต้องไปพิชิตยอดภูของ "ภูกระดึง" ซึ่งแน่นอนว่าอยู่ในอำเภอภูกระดึงนี่ล่ะ แถมยังมีน้ำตกที่ยิ่งใหญ่อลังการดาวล้านดวงที่น่าไปสักครั้งของอำเภอภูหลวงอีกด้วย จะมีที่ไหนกันบ้างตามมาดูกัน ~

ว่ากันว่าครั้งหนึ่งในชีวิตต้องได้พิชิตยอดภูกระดึง ที่เที่ยวเลยชื่อดังตั้งแต่รุ่นพ่อรุ่นแม่ จากข้างล่างขึ้นไปกว่าจะถึงจุดพักแรมเป็นระยะทางเกือบ 10 กิโลเมตร (แต่จริง ๆ เดี๋ยวนี้เดินง่าย มีบันไดกับราวจับช่วยเยอะ แถมยังมีของกินขายตามจุดพักอีกต่างหาก) จุดสูงสุดของภูกระดึงมีความสูง 1,316 เมตรเหนือระดับน้ำทะเล ช่วงหน้าหนาวอากาศอาจลดต่ำลงกว่า 0 องศาฯ ทางอุทยานฯ จะเปิดให้ขึ้นไปเที่ยวได้เฉพาะช่วงเดือนตุลาคม-พฤษภาคม ข้างบนมีทั้งเต็นท์และบ้านพักให้บริการ ร้านอาหาร ห้องน้ำ จักรยานเช่ามีพร้อม เพียงแต่ต้องจองล่วงหน้า ไปภูกระดึงต้องดูพระอาทิตย์ขึ้นและตก มีน้ำตกให้เล่น และไฮไลต์ของที่นี่คือเมเปิลแดงในหน้าหนาว และความเป็นธรรมชาติแบบที่เดินเล่นอยู่บนภูแล้วมีกวางออกมาเดินด้วยกัน!

ที่ตั้ง บ้านห้วยคะมะ ทางหลวงหมายเลข 101อ.ภูกระดึง จ.เลย

เวลาเปิด - ปิด เปิดทุกวัน 09:00 - 18:00 น.

อัตราค่าเข้าชม ผู้ใหญ่ 60 บาท, เด็ก 40 บาท

"สวนน้ำภูกระดึง" เป็นสถานที่ที่เหมาะกับคนทุกเพศทุกวัย ภายในแบ่งเป็นโซนต่าง ๆ ทั้งสวนน้ำ สระน้ำขนาดใหญ่ สไลเดอร์ พร้อมเครื่องเล่นที่ให้เพื่อน ๆ ได้สนุกสนานกับการเล่นน้ำสุดชุมฉ่ำ และยังมีโซนสวนสัตว์ให้ได้ชมสัตว์น้อยใหญ่นานาชนิด รวมไปถึงโซนปลาสวยงามอีกด้วย เรียกได้ว่าจะไปกับครอบครัว เพื่อน หรือแฟนก็ได้หมดในที่เดียว

"น้ำตกวังกวาง" ตั้งอยู่ในอุทยานแห่งชาติภูกระดึง ลักษณะน้ำตกเป็นผาหินสูง 7 เมตร สามารถลงเล่นน้ำได้ ล้อมรอบด้วยต้นไม้ที่อุดมสมบูรณ์ บริเวณป่าใกล้ ๆ ก็เป็นที่อยู่อาศัยของฝูงกวาง หากโชคดีก็จะได้เห็นกวางที่มักจะลงมากินน้ำอยู่เสมอ ๆ จึงเรียกว่า "วังกวาง" แถมบริเวณน้ำตกยังมีที่กว้างขวางให้ได้นั่งพักสบาย ๆ หลายมุมเลยทีเดียว

แล้วรู้หรือไม่ว่านอกจาก "น้ำตกวังกวาง" อำเภอภูหลวง เขายังมี "น้ำตกห้วยเลา" อีกด้วยนะ ซึ่งเป็นน้ำตกที่เกิดจากลำห้วยเลาไหลตกลงมาจากภูเขาเป็นระยะทางประมาณ 1 กิโลเมตร ลดหลั่นลงมาเป็นน้ำตก 10 ชั้น แต่ละชั้นมีความงดงามต่างกัน โดยชั้นที่ 9 เป็นชั้นที่น้ำไหลเป็นสายสวยที่สุด ด้วยความที่น้ำจะไหลผ่านโขดหินลงมาเป็นชั้น ๆ ถึง 10 ชั้น จึงทำให้เกิดเป็นละอองน้ำขึ้น ช่วยสร้างความสดชื่นให้กับผู้เข้าไปแวะเวียนได้ดีสุด ๆ

นอกจาก 33 ที่เที่ยวเลย ที่ Wongnai นำมาฝากแล้ว จังหวัดเลยยังมีสถานที่ท่องเที่ยวธรรมชาติ วัด และย่านต่าง ๆ อย่างเช่น ผานกเค้า, วัดท่าคก, เขาคีรีวงกต และอีกมากมายที่รอให้เพื่อน ๆ แวะไปอยู่ และเพื่อให้ทริปของเพื่อน ๆ สมบูรณ์แบบ เราก็ยังมี 7 ที่พักเชียงคาน เป็นตัวเลือกสำหรับการพักผ่อนในโรงแรมราคาไม่แพง งบน้อยก็เที่ยวได้ หากเที่ยวกันอย่างจุใจแล้วแต่ยังไม่รู้จะซื้ออะไรกลับไปฝากเพื่อนที่ทำงานดี เราก็มี 5 ของขวัญที่ควรซื้อเป็นของฝากจากเลย มาให้เลือกช็อปกันด้วยค่ะ Wongnai หวังว่า 33 ที่เที่ยวเลย จะช่วยให้เพื่อน ๆ วางแผนเที่ยวเลยได้ง่ายขึ้นและได้ชาร์จแบตร่างกายพร้อมกลับมาทำงานกันอย่างเต็มที่นะคะ ส่วนครั้งหน้าเราจะพาไปเที่ยวที่ไหนกันอีกก็ฝากติดตามที่ Wongnai Travel ด้วยน้าาา

ส่วนใครที่สนใจที่กิน-ที่เที่ยวภาคอีสานอื่น ๆ อีกก็ตามมาได้เลยค่า

# data[].attributes.attachment_link.keywords[]
ที่เที่ยวเลย

# data[].attributes.attachment_link.keywords[]
สถานที่ท่องเที่ยวเลย

# data[].attributes.attachment_link.keywords[]
เที่ยวเชียงคาน

# data[].attributes.attachment_link.keywords[]
พระธาตุศรีสองรัก

# data[].attributes.attachment_link.keywords[]
ที่เที่ยวภาคอีสาน

# data[].attributes.attachment_link.keywords[]
ที่เที่ยวหน้าหนาว

# data[].attributes.attachment_link.keywords[]
ที่เที่ยวน้ำตกเลย

# data[].attributes.attachment_link.keywords[]
ที่เที่ยวธรรมชาติเลย

# data[].attributes.attachment_link.keywords[]
ที่เที่ยวหน้าหนาว

# data[].attributes.attachment_link.keywords[]
ใกล้ชิดธรรมชาติ

# data[].attributes.attachment_link.title
เที่ยวไม่หมดไม่ต้องกลับบ้าน 33 ที่เที่ยวเลยที่ควรไปสักครั้งในชีวิต! on wongnai.com

# data[].attributes.attachment_link.description
ทำงานจนร่างกายเหนื่อยล้ากันมาทั้งปี เสื้อกันหนาวชิค ๆ ที่ซื้อมาตั้งแต่หน้าหนาวปีที่แล้วก็ยังไม่มีโอกาสได้ใส่ คิดแล้วก็อย่าเพิ่งท้อใจไป มีวันว่างเมื่อไหร่ต้องรีบคว้าโอกาสไว้ แล้วมาวางแผนเที่ยวเลยกันดีกว่า สำหรับใครที่ชอบการท่องเที่ยวสไตล์ธรรมชาติกับอากาศเย็น ๆ ปลายทางที่ Wongnai แนะนำวันนี้ก็ต้องเป็น 33 ที่เที่ยวเลย เที่ยวไม่หมดไม่ต้องกลับบ้าน!

# data[].attributes.body
ภูกระดึง

# data[].attributes.headline
อาหารทะเลสดๆ

# data[].attributes.body
อาหารทะเลสดๆ

# data[].attributes.body
ริมน้ำแคว

# data[].attributes.headline
แกงป่า อาหารขึ้นชื่อ

# data[].attributes.body
แกงป่า อาหารขึ้นชื่อ ของกาญจนบุรี

# data[].attributes.body
น้ำทะเลใสๆ

# data[].attributes.headline
ทุ่งดอกดาวเรือง

# data[].attributes.body
ทุ่งดอกดาวเรือง